
	Частична предварителна оценка на въздействието

	Институция:
Министерството на иновациите и дигиталната трансформация
	Нормативен акт:
Проект на Постановление на Министерския съвет за приемане на Устройствен правилник на Министерството на иновациите и дигиталната трансформация, за създаване на Изпълнителна агенция „Европейски фондове за конкурентоспособност“ и за приемане на Устройствен правилник на Изпълнителна агенция „Европейски фондове за конкурентоспособност“

	
	
Включен в оперативната програма на Министерския съвет за месец юни и юли

	Лицa за контакт: 
Теодор Михайлов, директор на дирекция  „Правна, човешки ресурси и обществени поръчки“
	Телефон и ел. поща: 
t.mihailov@mig.government.bg


	1. Проблем за решаване: 
Проблем 1: „Необходимост от определяне на структурата, съставът и функциите на отделните звена в Министерството на иновациите и дигиталната трансформация“. 
Проблем 2: „Необходимост от гарантиране разделение на функциите между органите, участващи в изпълнението на Програма „Научни изследвания, иновации и дигитализация за интелигентна трансформация“ и предотвратяване на финансови корекции, спиране на плащанията или прекъсване на акредитацията на управляващия орган“.

1.1.Кратко опишете проблема/проблемите и причините за неговото/тяхното възникване. По възможност посочете числови стойности.
Проблем 1
С Решение на Народното събрание за приемане на структура на Министерския съвет на Република България от 08.05.2026 г., обн. ДВ брой 43 от 12.05.2026 г., е създадено Министерството на иновациите и дигиталната трансформация (МИДТ/министерството), вследствие на преобразуване на Министерството на иновациите и растежа чрез вливане на Министерството на електронното управление в Министерството на иновациите и дигиталната трансформация. На същата дата е прието Решение за избиране на Министерски съвет на Република България, обн. ДВ брой 43 от 12.05.2026 г. Прието е и Постановление на Министерския съвет № 62 от 13 май 2026 г. за изменение и допълнение на Устройствения правилник на Министерския съвет и на неговата администрация, приет с Постановление № 229 на Министерския съвет от 2009 г., обн. ДВ бр. 45 от 15.05.2026 г.  
Съгласно чл. 25, ал. 1 и ал. 2 от Закона за администрацията (ЗА) министърът ръководи, координира и контролира осъществяването на държавната политика според своите правомощия, в конкретния случай политиката в областта на иновациите, технологичното и икономическото развитие, дигиталната трансформация и автоматизация на публичния сектор, електронното управление, мрежовата и информационната сигурност, киберсигурността, данните, инфраструктурата  за пространствена информация, информацията от обществения сектор в машинночетим отворен формат”  - чл. 7в, ал. 2, б. "г" и "д" от ЗЕУ, информационните технологии и информационното общество, електронната идентификация и електронните удостоверителни услуги  на Република България, като ръководи отделно министерство. При осъществяване на своите правомощия в качеството си на орган на изпълнителната власт, той следва да се подпомага от администрация (чл. 34 от ЗА). 
Министерство на иновациите и дигиталната трансформация, което следва да подпомага министъра иновациите и дигиталната трансформация, няма устройствен акт, с който да бъдат уредени функциите, структурата, задачите, числеността на персонала и организацията на неговата работа. С приемането на Устройствения правилник на Министерство на иновациите и дигиталната трансформация ще се определят правомощията на министъра в съответствие със законите на страната, както и организацията, редът на дейност, функциите и числеността на персонала на министерството и на неговите административни звена.
Проблем 2
С Решение № 712 на Министерския съвет от 06.10.2020 г. за определяне на структурите, отговорни за управлението, контрола, отчетността, координацията и одита на програмите, съфинансирани от Европейския фонд за регионално развитие, Европейския социален фонд+, Кохезионния фонд, Европейския фонд за морско дело, рибарство и аквакултури, Фонда за справедлив преход, Европейския фонд за гарантиране на земеделието, Европейския земеделски фонд за развитие на селските райони, Фонд „Вътрешна сигурност”, Фонд „Убежище, миграция и интеграция“ и Инструмента за финансова подкрепа за управлението на границите и визовата политика като част от Фонда за интегрирано управление на границите за програмен период 2021-2027 г., и програмите за сътрудничество, в които Република България участва за програмен период 2021-2027 г. (изм. с РМС № 272/28.04.2022 г., РМС № 519/22.07.2022 г.) функциите на Управляващ орган на Програма „Научни изследвания, иновации и дигитализация за интелигентна трансформация“ 2021 – 2027 г. (ПНИИДИТ) се изпълняват от Главна дирекция “Европейски фондове за конкурентоспособност” в Министерството на иновациите и растежа. 
С решение №519 на Министерския съвет от 22.07.2022 г. за изменения на РМС № 712,  дирекция „Управление на програми и проекти” на Министерството на електронното управление е определена да изпълнява функциите на междинно звено за Приоритет 2 „Цифрова трансформация на публичния сектор” на ПНИИДИТ. 
С Решения на Комитета за наблюдение на ПНИИДИТ Министерството на електронното управление е определено за конкретен бенефициент по преобладаваща част от процедурите по Приоритет 2.
Съгласно т. 2 и 3 от Решение на Народното събрание за приемане на структура на Министерския съвет на Република България (обн., ДВ, бр. 43 от 12.05.2026 г.) и т. 1 от Решение на Народното събрание от 08.05.2026 г. за избиране на Министерски съвет на Република България (обн., ДВ, бр. 43 от 12.05.2026 г.). Министерството на иновациите и растежа се преобразува в Министерство на иновациите и дигиталната трансформация чрез вливане на Министерството на електронното управление.
В резултат от извършеното преструктуриране в рамките на една административна структура се концентрират функциите на управляващ орган на ПНИИДИТ, междинно звено и на бенефициент по Приоритет 2 на програмата, вследствие на което управлението, контрола и изпълнението на средствата от бюджета на програмата също са концентрирани в една структура.
Тази концентрация е в пряко противоречие с основополагащите изисквания на европейското законодателство за разделение на функциите при управлението на средствата от европейските структурни и инвестиционни фондове.
Нормативна рамка, изискваща функционално разделение:
· Съгласно чл. 71, пар. 4 от Регламент (ЕС) 2021/1060 (Регламент за общоприложимите разпоредби), държавата членка е длъжна да гарантира разделение на функциите между органите, участващи в изпълнението на програмата, като изрично се изисква управляващият орган да не може да изпълнява едновременно функции на бенефициент по същата програма, без да са въведени адекватни механизми за разграничаване.
· Съгласно чл. 61 от Регламент (ЕС, Евратом) 2024/2509 (Финансовия регламент на ЕС) при разходването на средствата от бюджета на Съюза следва да се предприемат подходящи мерки за предотвратяване на конфликт на интереси и за недопускане на ситуации, които обективно могат да бъдат възприети като такъв.
 Съгласно чл. 42, ал. 4 от ЗА и чл. 6, т. 1 от Закона за нормативните актове, компетентен да приеме такъв акт е Министерският съвет.

1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.). 
Разрешаването на проблема не може да се осъществи в рамките на съществуващото законодателство, чрез промяна в организацията на работа и/или чрез въвеждане на нови технологични възможности.
Проблем 1:
Съгласно действащото към момента законодателство Министерството на иновациите и дигиталната трансформация не е създадено като структура и не притежава персонал и имущество,  с което да осъществява правомощия и да подпомага министъра. Наред с това, министерството няма формулирани функции, структура и организация на работата.
Проблем 2:
Европейската сметна палата и Европейската комисия последователно идентифицират концентрацията на функции „управляващ орган – бенефициент" в една структура като системен риск, водещ до констатации за слабости в системата за управление и контрол. Подобни констатации могат да доведат до финансови корекции, спиране на плащания или прекъсване на акредитацията на управляващия орган по смисъла на чл. 72 от Регламент (ЕС) 2021/1060. С оглед на изложеното е целесъобразно обособяването на самостоятелна административна структура, която да поеме функциите на управляващ орган на ПНИИДИТ.

1.3.Посочете защо действащата нормативна рамка не позволява решаване на проблема/проблемите.
Проблем 1:
Проблемът не може да се реши без уреждането на тези въпроси в подзаконов нормативен акт, тъй като по същество те засягат обществени отношения, свързани с възлагане на функции и задачи, управление на имущество, правоотношения с работници и служители, както и бюджетни въпроси. Той може да бъде решен единствено чрез приемане на Устройствен правилник, който да определи правомощия на министъра, структура, функции и организация на неговата администрацията.
В изпълнение на § 16, ал. 1 от Преходните и Заключителни разпоредби към Закона за изменение и допълнение на Закона за администрацията от 28.09.2018 г., съгласно която общата численост на персонала на администрацията на изпълнителната власт не може да бъде увеличавана, щатните бройки за посочената в акта численост на служителите в Министерството на иновациите и дигиталната трансформация ще бъдат осигурени от щатни бройки на преобразуваните Министерството на иновациите и растежа чрез вливане на Министерството на електронното управление. 
Основното достижение при формулиране на функциите на звената в Министерството на иновациите и дигиталната трансформация е премахването на дублиращи се функции, което да доведе до оптимизиране на работата в министерството. Общата администрация се редуцира в рамките на числеността, която до този момент е обслужвала едно от сливащите се ведомства. Тази оптимизация, наред с преформатирането на специализираната администрация ще доведе до значителни бюджетни икономии, достигащи до 10%, съобразно заложената от правителството политика. Част от ресурсите ще бъдат използвани за преодоляване на дисбаланса във възнагражденията в двете министерства, в т.ч. възнаграждения, осигурителни вноски и заплащане на обезщетения на съкратени и пенсионирани служители. 
В резултат на задълбочен анализ, в проекта на Устройствен правилник на Министерството на иновациите и дигиталната трансформация за предвидени четири дирекции в специализираната администрация, като две от тях са резултат от преобразуване, както следва:
1. Дирекция „Иновационна политика и предприемачество“, която поема функциите на дирекция „Политики и анализи“ и дирекция „Инструменти за икономически растеж“ от Министерството на иновациите и растежа, както и на дирекция „Европейска координация, международно сътрудничество и проекти“ от Министерството на електронното управление.
2. -Дирекция „Дигитална трансформация и автоматизация“ поема функциите на досегашните дирекции „Дигитална трансформация“ и „Електронна идентификация и данни“ в Министерството на електронното управление.
Допълнителна оптимизация ще бъде извършена в дирекциите от общата администрация на министерството, като всички те ще изпълняват споделени услуги по отношение на второстепенните разпоредители с бюджет към министъра.
Общата численост на Министерството на иновациите и дигиталната трансформация е 217 щатни бройки:
Политически кабинет: 9 бр.
· Заместник-министри – 3 бр.;
· Началник на политическия кабинет – 1 бр.;
· Парламентарен секретар – 1 бр.;
· Съветници – 3 бр.;
· Директор на дирекция „Връзки с обществеността и протокол“ – 1 бр.
На пряко подчинение на министъра: 22 бр.
· Главен секретар – 1 бр.;
· Инспекторат – 6 бр.;
· Звено за вътрешен одит – 10 бр.;
· Звено по защита на класифицираната информация, сигурност и отбранително-мобилизационната подготовка – 3 бр.;
· Финансов контрольор – 2 бр.
Обща администрация: 54 бр.
- дирекция „Връзки с обществеността и протокол“ - 6  бр.;
- дирекция „Финанси и управление на собствеността“ – 12 бр.;
- дирекция „Правна, човешки ресурси и обществени поръчки“ - 19 бр.;
- дирекция „Административно, информационно обслужване и секретариат“ - 17 бр.
Специализирана администрация: 132 бр.
- дирекция „Иновационна политика и предприемачество“ - 42 бр.;
- дирекция „Дигитална трансформация и автоматизация“- 41 бр.;
- дирекция „Киберсигурност и защита“ - 21бр.;
- дирекция „Контрол и административнонаказателна дейност“ - 28 бр.

Проблем 2:
Проблемът не може да се реши без уреждането на тези въпроси в подзаконов нормативен акт, тъй като по същество те засягат обществени отношения, свързани с възлагане на функции и задачи, управление на имущество, правоотношения с работници и служители, както и бюджетни въпроси. Той може да бъде решен единствено чрез създаване на самостоятелна административна структура – Изпълнителна агенция „Европейски фондове за конкурентоспособност“ и приемането на нейния Устройствен правилник, който да определи дейността, структурата, функциите и организацията на агенцията.
В изпълнение на § 16, ал. 1 от Преходните и Заключителни разпоредби към Закона за изменение и допълнение на Закона за администрацията от 28.09.2018 г., съгласно която общата численост на персонала на администрацията на изпълнителната власт не може да бъде увеличавана, щатните бройки за посочената в акта численост на служителите Изпълнителна агенция „Европейски фондове за конкурентоспособност“ ще бъдат осигурени от щатни бройки на преобразуваните Министерството на иновациите и растежа чрез вливане на Министерството на електронното управление. 
Общата численост на Изпълнителна агенция „Европейски фондове за конкурентоспособност“ е 225 щатни бройки:
Изпълнителен директор - 1 бр.;
Заместник изпълнителен директор - 1 бр.;
Главен секретар - 1 бр.;
Обща администрация:
- дирекция „Администрация, управление и публичност“ - 18 бр.;
- дирекция „Счетоводство и плащания“ – 10 бр.
Специализирана администрация: 
- дирекция „Управление на риска, контрол и сигурност“ - 17 бр.;
- дирекция „Програмиране“ - 17 бр.;
- дирекция „Подбор на проекти и договаряне“- 40 бр.;
- главна дирекция „Изпълнение на проекти“ – 80 бр.;
- дирекция „Финансова верификация и планиране“ - 26 бр.;
- дирекция „Законосъобразност на процедурите и процесуално представителство“ - 14 бр.;

1.4. Посочете задължителните действия, произтичащи от нормативни актове от по-висока степен или актове от правото на ЕС.
Няма задължителни действия, произтичащи от нормативни актове от по-висока степен. Съгласно чл. 42, ал. 4 от ЗА Устройствения правилник на Министерството се приема от Министерския съвет.
Съгласно чл. 54, ал. 2 от ЗА изпълнителна агенция се създава със закон или с постановления на Министерския съвет.

1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях? 
Не са извършвани последващи оценки на въздействие.


	2. Цели:
· Цел 1. Създаване на необходимите условия и ресурси за подпомагане на министъра на иновациите и дигиталната трансформация при изпълнение на неговите правомощия и постигане на целите на иновациите и дигиталната трансформация, чрез насърчаване прилагането на технологични решения и оптимизация на процесите. 
· Цел 2. Осигуряване на функционална независимост на Управляващия орган на ПНИИДИТ и прозрачност на системата за управление и контрол за по-ефективно изпълнение и устойчивост на Програмата. 

Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.

	3. Заинтересовани страни: 
1. Преки заинтересовани страни: 
· Министерския съвет на Република България;
· Министърът на иновациите и дигиталната трансформация;
· служителите на ръководни, експертни и технически длъжности в Министерството на иновациите и растежа и на Министерството на електронното управление 589 бр. служители;
2. Косвени заинтересовани страни:
· органи на изпълнителната власт съгласно Закона за администрацията – конкретният им брой е съгласно Доклада за състоянието на администрацията;
· физически и юридически лица, потребители на административни услуги (броят на отделните групи се променя в зависимост от динамиката на обществените отношения);
· бенефициенти по договори за предоставяне на безвъзмездна помощ по Програма „Конкурентоспособност и иновации в предприятията“, Програма „Научни изследвания, иновации и дигитализация за интелигентна трансформация“, Инвестиция C2.I1 “Програма за подкрепа на научните изследвания и иновациите” и инвестициите по Компонент 3 „Интелигентна индустрия“ на Плана за възстановяване и устойчивост на Република България;
· организации, на които е възложено управлението на финансови инструменти по програмите, посочени по-горе;
· Изпълнителна агенция за насърчаване на малките и средните предприятия;
· Българската агенция за инвестиции;
· Висши училища и научни организации;
· Търговски дружества по чл. 21, ал. 1, т. 15 от Закона за висшето образование и други Търговски дружества, създадени с участието на висши училища и научни организации;
· Научноизследователски инфраструктури;
· Юридически лица с нестопанска цел;
· Дружества по Закона за задълженията и договорите;
· Физически лица, извършващи иновационна дейност;
· Научно-технологични паркове;
· Търговци и консорциуми;
· Звена за технологичен трансфер и др.

Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).


	4. Варианти на действие. Анализ на въздействията:

	4.1. По проблем 1: Идентифицирани са следните варианти на действие:

	Вариант 1 „Без действие“:
При този вариант Министерството на иновациите и дигиталната трансформация не може да осъществява дейността си, тъй като няма да разполага със структура, служители, имущество и бюджет за изпълнение на своите функции.
Положителни (икономически/социални/екологични) въздействия:
При приложението на този вариант не се идентифицират положителни въздействия върху нито една от заинтересованите страни.  
Отрицателни (икономически/социални/екологични) въздействия:
Няма да се определят функциите на отделните административни звена в министерството. Няма да се постигнат необходимите условия за изпълнение на основни дейности, в изпълнение на правомощията на министъра на иновациите и дигиталната трансформация. 
Изборът на този вариант на действие води до висок риск вследствие на:
· неизпълнение на Решение на Народното събрание за приемане на структура на Министерския съвет на Република България от 08.05.2026 г., обн. ДВ брой 43 от 12.05.2026 г.;
· невъзможност за изпълнение на определените правомощия на министъра на иновациите и дигиталната трансформация поради липса на подпомагаща го администрация, ресурси и експертен капацитет, което ще доведе до несигурност сред потребителите на електрони услуги и до забавяне на развитието на политиката, провеждана от министъра. 
Специфични въздействия: няма.
Въздействия върху малките и средните предприятия: Този вариант на действие ще окаже въздействие върху малките и средни предприятия чрез ограничаване достъпа им до финансиране за иновационни проекти и електронни услуги от страна на държавата. 
Административна тежест: няма.
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)

Вариант 2 „Постановление на Министерския съвет за приемане на Устройствен правилник на Министерство на иновациите и дигиталната трансформация, създаване на Изпълнителна агенция „Европейски фондове за конкурентоспособност“ и приемане на нейния Устройствен правилник“
Описание: 
При този вариант ще бъде приет Устройствен правилник на Министерството на иновациите и дигиталната трансформация, който ще регламентира правомощията на министъра, както и структура, функции и щатна численост на министерството. С приемането на Устройствен правилник на Министерството на иновациите и дигиталната трансформация, ще се уредят всички правни и организационни въпроси за пълноценно осъществяване на неговите функции и задачи, като се създаде ефективна организационна структура чрез определяне на функциите на отделните административни звена в министерството. 
Ще се изпълни Решение на Народното събрание за приемане на структура на Министерския съвет на Република България от 08.05.2026 г., обн. ДВ брой 43 от 12.05.2026 г., като се създаде необходимата администрация, подпомагаща дейността на министъра на иновациите и дигиталната трансформация и подпомагащата го администрация при реализирането на държавната политика в съответната област. 
Положителни (икономически/социални/екологични) въздействия:
Този вариант на действие създава условия за насърчаване на бизнеса, постигане на прозрачност, чрез дигитална трансформация и иновации, удобство и сигурност за гражданите, бизнеса и административните органи. Ще се осигурят необходимите ресурси (материални, човешки и технически, организационни) за постигането на заложените цели и приоритети за намаляване на административната тежест, улесняване на гражданите и бизнеса при използване на публични услуги, изграждане на цифрова администрация в услуга на гражданите, насърчаване на частния сектор и публичния сектор за постигане на оптимизация чрез прилагане на технологични решения. Оптимизират се необходимите ресурси (времеви, човешки и финансови) за извършване на този тип дейности, което ще има пряк положителен икономически ефект, както към за гражданите и бизнеса, така и за административните органи. Уреждат се трудовите и служебните правоотношения на служителите. 
Отрицателни (икономически/социални/екологични) въздействия: 
В хода на извършените проучвания не се установяват отрицателни въздействия върху заинтересованите страни. 
Специфични въздействия: 
Не са налице специфични въздействия.
Въздействия върху малките и средните предприятия: 
Прилагането на Вариант 2 ще окаже положително въздействие за МСП чрез предоставянето на възможност за увеличаване на достъпа им до финансиране за иновационни проекти и електронни услуги от страна на държавата 
Административна тежест: 
Изпълнението на заложените приоритети от Министерството на иновациите и дигиталната трансформация се очаква да доведе до значителна намаляване на административната тежест за всички потребители на административни услуги чрез насърчаване на иновациите, дигитална трансформация на публичния сектор, развитие на електронни услуги, оптимизиране на процесите по предоставяне на услугите и премахване на излишните удостоверителни документи на хартиен носител. 

Вариант 3 „Нерегулативна намеса“ - В конкретния случай този вариант е неприложим, тъй като решаването на проблема е възможно единствено чрез приемане на Постановлението.
2.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
2.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)

	4.2. По проблем 2: Идентифицирани са следните варианти на действие:

	Вариант 1 „Без действие“:
При този вариант е налице концентрация на функции по управление, контрол и изпълнение на средствата от ПНИИДИТ в една административна структура.
Положителни (икономически/социални/екологични) въздействия:
При този вариант няма да има положителни въздействия за нито една от заинтересованите страни.
Отрицателни (икономически/социални/екологични) въздействия:
Няма да се осигури необходимото разделение на функциите при управлението и изпълнението на ПНИИДИТ, което може да доведе до финансови корекции и спиране на плащанията по ПНИИДИТ. Няма да се постигнат необходимите условия за постигане на целите на ПНИИДИТ за развитие на иновативна и конкурентоспособна икономика.
Изборът на този вариант на действие води до сериозен риск от:
· нарушаване на чл. 71 от Регламент (ЕС) 2021/1060 и чл. 61 от Регламент (ЕС, Евратом) 2024/2509 при управлението на ПНИИДИТ;
- финансови корекции и спиране на плащанията по ПНИИДИТ, което ще доведе до . 
· При този вариант на действие не се предвиждат отрицателни въздействия за целевите групи.
Специфични въздействия: няма.
Въздействия върху малките и средните предприятия: Този вариант на действие може да окаже негативно въздействие върху малките и средни предприятия в случай на спиране на плащанията по Програмата, тъй като Управляващият орган няма до може да изплати в срок вече направени от предприятията разходи. 
Специфични въздействия: 
Административна тежест: 
При този вариант на действие не се предвиждат отрицателни въздействия за целевите групи. 
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)

Вариант 2 „Постановление на Министерския съвет за приемане на Устройствен правилник на Министерство на иновациите и дигиталната трансформация, създаване на Изпълнителна аггенция „Европейски фондове за конкурентоспособност“ и приемане на нейния устройствен правилник“
Описание: 
При този вариант функциите на Управляващ орган на ПНИИДИТ ще се изпълняват от самостоятелна административна структура, което ще осигури подходящо разделение на функциите    и предотвратяване на конфликт на интереси при управлението и изпълнението на ПНИИДИТ. Със създаването на Изпълнителна агенция ЕФК към министъра на иновациите и дигиталната трансформация управляващият орган ще е институционално независим при вземането на решения по оценка, избор и верификация на проекти, включително тези с конкретен бенефициент МИДТ. Това ще допринесе за гарантирането на устойчивост на програмата и защита на националния интерес от финансови корекции / спиране на плащанията и репутационни рискове пред обществото и Европейската комисия. С приемането на Устройствен правилник на Изпълнителната агенция ще се уредят всички правни и организационни въпроси за пълноценно осъществяване на функциите и задачите ѝ и ще се създаде ефективна организационна структура за управлението на всички програми, за които понастоящем отговаря Главна дирекция „Европейски фондове за конкурентоспособност“. 
Положителни (икономически/социални/екологични) въздействия:
Този вариант на действие създава условия за пълноценно и ефективно управление на програмите, за които понастоящем отговаря Главна дирекция „Европейски фондове за конкурентоспособност“ и инвестирането на средствата в развитие на изследователския капацитет, трансфера на технологии, насърчаване на сътрудничеството и засилване на връзката между висшите училища, научноизследователските организации и бизнеса, развитието и използването на данните като капитал за модерно управление, иновации и конкурентоспособност, подобряване на националната екосистема за киберсигурност, насърчаване на иновациите, дигитализацията, енергийната ефективност и кръговата икономика в предприятията.  
Отрицателни (икономически/социални/екологични) въздействия: 
При този вариант на действие не се предвиждат отрицателни въздействия за целевите групи. 
Специфични въздействия: 
Не са налице специфични въздействия.
Въздействия върху малките и средните предприятия: 
Този вариант на действие не оказва въздействие върху малките и средни предприятия. Административна тежест: 
Изпълнението на заложените приоритети от Министерството на иновациите и дигиталната трансформация се очаква да доведе до значителна намаляване на административната тежест за всички потребители на административни услуги чрез насърчаване на иновациите, развитие на електронни услуги, оптимизиране на процесите по предоставяне на услугите и премахване на излишните удостоверителни документи на хартиен носител. 
2.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
2.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)

	5. Сравняване на вариантите:
Степени на изпълнение по критерии: 1) висока; 2) средна; 3) ниска.
5.1. По проблем 1: Необходимост от определяне на структурата, съставът и функциите на отделните звена в Министерството на иновациите и дигиталната трансформация
	
	Вариант 1
„Без действие“
	Вариант 2

	Ефективност
	Цел 1: „Създаване на необходимите условия и ресурси за подпомагане на министъра на иновациите и дигиталната трансформация при изпълнение на неговите правомощия и постигане на целите на иновациите и дигиталната трансформация, чрез насърчаване прилагането на технологични решения и оптимизация на процесите“
	3
	1

	Ефикасност
	Цел 1: „Създаване на необходимите условия и ресурси за подпомагане на министъра на иновациите и дигиталната трансформация при изпълнение на неговите правомощия и постигане на целите на иновациите и дигиталната трансформация, чрез насърчаване прилагането на технологични решения и оптимизация на процесите“
	3
	1

	Съгласуваност
	Цел 1: „Създаване на необходимите условия и ресурси за подпомагане на министъра на иновациите и дигиталната трансформация при изпълнение на неговите правомощия и постигане на целите на иновациите и дигиталната трансформация, чрез насърчаване прилагането на технологични решения и оптимизация на процесите“
	3
	1





	5.2. По проблем 2: Необходимост от гарантиране разделение на функциите между органите, участващи в изпълнението на Програма „Научни изследвания, иновации и дигитализация за интелигентна трансформация“ и предотвратяване на финансови корекции, спиране на плащанията или прекъсване на акредитацията на управляващия орган
	
	Вариант 1
„Без действие“
	Вариант 2

	Ефективност
	Цел 2: „Осигуряване на функционална независимост на Управляващия орган на ПНИИДИТ и прозрачност на системата за управление и контрол за по-ефективно изпълнение и устойчивост на Програмата“
	3
	1

	Ефикасност

	Посочете препоръчителните варианти за решаване на поставения проблем/проблеми.
6. Избор на препоръчителен вариант:
По проблем 1: 
Вариант 2 „Постановление на Министерския съвет за приемане на Устройствен правилник на Министерство на иновациите и дигиталната трансформация и създаване на  Изпълнителна агенция „Европейски фондове за конкурентоспособност“ и приемане на нейния Устройствен правилник“
По проблем 2:
Вариант 2 „Постановление на Министерския съвет за приемане на Устройствен правилник на Министерство на иновациите и дигиталната трансформация и създаване на  Изпълнителна агенция „Европейски фондове за конкурентоспособност“ и приемане на нейния Устройствен правилник“
Аргументите за това са свързани със следното: 
1. Вариант 2 се отличава с най-висока степен на ефективност, във връзка с неговата целесъобразност и с най-висок потенциал за постигане на целите. 
2. Вариант 2 се характеризира с най-висока степен на ефикасност сред идентифицираните варианти на действие с оглед на ефекта за заинтересованите страни и за обществото. 
3. Вариант 2 съдържа най-голям потенциал за изпълнение на държавната политика в областта на насърчаването на научните изследвания и иновациите.


	6.1. Промяна в административната тежест за физическите и юридическите лица от прилагането на препоръчителните варианти (включително по отделните проблеми):



Изпълнението на заложените приоритети от Министерството на иновациите и дигиталната трансформация се очаква да доведе до значителна намаляване на административната тежест за всички потребители на административни услуги чрез насърчаване на иновациите, развитие на електронни услуги, оптимизиране на процесите по предоставяне на услугите и премахване на излишните удостоверителни документи на хартиен носител. 
1.1. Изборът следва да е съотносим с посочените специфични въздействия на препоръчителния вариант за решаване на всеки проблем.
1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.

	6.2. Създават ли се нови/засягат ли се съществуващи регулаторни режими и услуги от прилагането на препоръчителните варианти (включително по отделните проблеми)?


Прилагането на Вариант 2 няма да засегне съществуващи регулаторни режими и услуги. 
1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
1.6. В случай че се изменят регулаторни режими или административни услуги, посочете промяната.


	6.3. Създават ли се нови регистри от прилагането на препоръчителните варианти (включително по отделните проблеми)?


Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.

	6.4. По какъв начин препоръчителните варианти въздействат върху микро-, малките и средните предприятия (МСП) (включително по отделните проблеми)?
[image: ]

С приемането на акта ще се окаже значително положително въздействие върху микро-, малките и средните предприятия: чрез предоставяне на целенасочено финансиране на иновационна дейност и достъп до електронни услуги, както и ще се подпомогне разработването и внедряването на иновативни продукти, услуги и технологии, повишавайки конкурентоспособността на МСП на националния и международния пазар. МИДТ и второстепенните разпоредители с бюджет към министъра ще улеснят достъпа до ресурси на тези предприятия, които често срещат финансови затруднения при инвестиции в иновации, като същевременно ще насърчи сътрудничеството между бизнеса, научните институции и университетите. Това ще стимулира устойчивото икономическо развитие и ще подкрепи трансформацията на българската икономика към по-висока добавена стойност.
Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителните варианти (включително по отделните проблеми):
Не са идентифицирани потенциални рискове от прилагане на препоръчителния вариант. 
Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации:

Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.


Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?


1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).
1.2. Изборът трябва да съответства на посоченото в раздел 1, съгласно неговата т. 1.5.

	9.  Изисква ли се извършване на цялостна предварителна оценка на въздействието поради очаквани значителни последици?


Не се изисква извършване на цялостна предварителна оценка на въздействието поради очаквани значителни последици. 
(преценка съгласно чл. 20, ал. 3, т. 2 от Закона за нормативните актове)

	10. Приложения:
Не се налага предоставянето на допълнителна информация и документи. 
Приложете необходимата допълнителна информация и документи.

	11. Информационни източници:

· Закон за администрацията;
· Закон за нормативните актове;
· Решение на Народното събрание за приемане на структура на Министерския съвет на Република България от 08.05.2026 г., обн. ДВ брой 43 от 12.05.2026 г.; 
· Решение за избиране на Министерски съвет на Република България, обн. ДВ брой 43 от 12.05.2026 г.;
· Постановление на Министерския съвет № 62 от 13 май 2026 г. за изменение и допълнение на Устройствения правилник на Министерския съвет и на неговата администрация, приет с Постановление № 229 на Министерския съвет от 2009 г., обн. ДВ бр. 45 от 15.05.2026 г.; 
· Решение № 712 на Министерския съвет от 06.10.2020 г.;
· Решение №519 на Министерския съвет от 22.07.2022 г.;
· Регламент (ЕС) 2021/1060 за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика;
· Регламент (ЕС, Евратом) 2024/2509 за финансовите правила, приложими за общия бюджет на Съюза. 
Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:

Име и длъжност: Теодор Михайлов, и.д. директор на дирекция „Правна, човешки ресурси и обществени поръчки“
Подпис: 

